สวรรค์ล่ม มีเมียแล้วไม่บอก ม่ายสาวอินโดฯคนดังเลื่อนแต่ง
ม่ายสาวสวยอินโดฯ สวรรค์ล่มเพียงแค่ชั่วข้ามคืน ผิดหวังอย่างแรง จนต้องเลื่อนแต่งงาน หลังทราบความจริง ชายที่จะมาซื้อบ้านแถมเธอจะแต่งงานด้วย ที่แท้ มีเมียอยู่แล้ว แต่กลับปิดเงียบ ไม่เคยแพร่งพรายให้รู้ ,เมื่อ 21 พ.ค. คอมปาส เดลี่ สื่อในอินโดนีเซีย รายงานความคืบหน้ากรณี วินา ไลอา ม่ายสาวสวยชาวอินโดนีเซีย วัย 40 ที่โด่งดังชั่วข้ามคืน หลังสร้างความฮือฮาด้วยการลงโฆษณา ประกาศขายบ้าน พร้อมกับจะได้แต่งงานกับเธอฟรีๆ และสามารถหาชายผู้เหมาะสมได้แล้วนั้น ปรากฏว่า ไม่นานต่อมา  วินา ไลอา กลับต้องเจอเรื่องผิดหวังอย่างหนัก เมื่อทราบว่านาย เรดี อีโก ชายวัย 46 ที่จะมาซื้อบ้านและแต่งงานอยู่กินฉันสามีภริยากับเธอ ได้ปกปิดความจริงว่า เขาได้แต่งงานมีภริยาเป็นตัวเป็นตนอยู่แล้ว,ไลอา ม่ายสาวสวยกล่าวกับนักข่าวด้วยความเสียใจว่า นายเรดี อีโก ไม่มีความซื่อสัตย์กับเธอตั้งแต่แรก เพราะเขาไม่เคยบอกเรื่องเขาแต่งงานแล้วมาก่อนเลย และเธอก็ต้องตกใจมากเมื่อได้อ่่านข่าวจากสื่อว่าเขาได้แต่งงานแล้ว ด้วยเหตุนี้เธอจึงตัดสินใจเลื่อนการแต่งงานออกไปจนกว่าเรื่องนี้จะได้ข้อยุติ,ทั้งนี้  วินา ไลอา ได้สร้างความฮือฮาด้วยการประกาศขายบ้านในสนนราคา76,000 ดอลลาร์  หรือราว 2,448,000 บาท และพร้อมจะแต่งงานกับชายที่มาซื้อบ้านด้วย  ได้พบกับผู้ชายที่เหมาะสมจะมาซื้อบ้านและเป็นสามีของเธอไม่นานนัก  ชื่อ เรดี อีโก อายุ 46 ปี ซึ่งข่าวก่อนหน้านี้ รายงานว่า นายเรดี อีโก เป็นพ่อม่ายเช่นกัน ได้ทราบเรื่องราวของวินา ไลอา กำลังประสบปัญหาทางการเงิน  จึงทำให้เขาตัดสินใจขายบ้านของตัวเองที่เมืองลัมปุง บนเกาะสุมาตรา เพื่อนำเงินมาช่วยเหลือเธอ,ขณะที่  วินา ไลอา ซึ่งมีบ้านอยู่ที่เมืองสะลีมาน จังหวัดยอร์กยาการ์ตา    ได้สูญเสียสามี ตั้งแต่ปี 2543 และเธอก็ครองตัวโสดมาตลอด  จึงทำให้เธอหวังว่า การลงโฆษณาขายบ้านจะช่วยให้เธอพบคนรักใหม่ด้วย.
ม่ายสาวสวยอินโดฯ สวรรค์ล่มเพียงแค่ชั่วข้ามคืน ผิดหวังอย่างแรง จนต้องเลื่อนแต่งงาน หลังทราบความจริง ชายที่จะมาซื้อบ้านแถมเธอจะแต่งงานด้วย ที่แท้ มีเมียอยู่แล้ว แต่กลับไม่เคยแพร่งพรายให้รู้ 
วินา ไลอา,ม่ายสาวอินโดนีเซีย,เลื่อนแต่งงาน,ประกาศขายบ้านพร้อมแต่งงานด้วย,ประกาศขายบ้านพร้อมเป็นเมียฟรี,แต่งงานแล้ว,ข่าว,ไทยรัฐออนไลน์,ข่าวต่างประเทศ